Тилдин оппозициясы
Тилдин оппозициясы - тилди карама-каршы элементтердин системасы катары караган структура-функциялык концепциянын (к. Структурализм) негизги түшүнүктөрүнүн бири.
 
Тилдин оппозициясы  семиологиялык милдет аткара алчу тилдик эки (же андан көп) окшош бирдиктин айырмасы катары каралат. Мисалы, кыргыз тилиндеги «б» жана «т» фонемаларынын ортосундагы фонологиялык оппозиция мындай: «баш» жана «таш» деген сөздөр бири биринен айтылышы жагынан гана эмес, мааниси боюнча да айырмалуу же «жекелик сан» менен «көптүк сандын» ортосундагы семантикалык оппозиция «китеп» жана «китептер» сыяктуу сөздөр мазмун жана форма жагынан да айырмалануудан байкалат.

Колдонулган адабияттар 
Кыргыз Совет Энциклопедиясы. Башкы редактор Б. О. Орузбаева. -Фрунзе: Кыргыз Совет Энциклопедиясынын башкы редакциясы, 1980. Том 5. Пирс - Токкана. -656 б.

Лингвистика